Durbanse instituut sal TB, MIV navors | Nuus24
Nuwe plan teen vigs
Johannesburg – Aaron Motsoaledi, minister van gesondheid, sê Suid-Afrika moet sy navorsing oor MIV/vigs en tuberkulose versnel. Hy het met die opening van die KwaZulu-Natalse navorsingsinstituut vir tuberkulose en MIV in Durban gepraat. RSG berig die uiters gevorderde instituut sal hom toespits op navorsing en die opleiding van jong wetenskaplikes om die siektes te pak. Dit is 'n vennootskap tussen die Universiteit van KwaZulu-Natal en die Howard Hughes Mediese Instituut in Amerika. Motsoaledi sê die instituut moet in korter tye deurbrake maak in die diagnose en behandeling van tuberkulose. Die president van die Howard Hughes Instituut, Robert Tijan, sê hulle sal oor tien jaar R160 miljoen en wetenskaplike kundigheid bydra. Tijan sê deur die aanleg in KwaZulu-Natal te plaas, waar tuberkulose oral voorkom, sal 'n groot verskil maak aan navorsingsresultate, het die radiostasie berig.Volg Nuus24 op Twitter Lees meer oor: miv/vigs | tuberkulose VOLGENDE OP NUUS24X